CELEX: 62014TA0112
Language: mt
Date: 2016-09-15 00:00:00
Title: Kawżi magħquda T-112/14 sa T-116/14 u T-119/14: Sentenza tal-Qorti Ġenerali tal-15 ta’ Settembru 2016 – Molinos Río de la Plata et vs Il-Kunsill [“Dumping — Importazzjonijiet tal-bijodiżil li joriġina mill-Arġentina — Dazju antidumping definittiv — Rikors għal annullament — Assoċjazzjoni professjonali — Interess dirett — Interess individwali — Ammissibbiltà — Artikolu 2(5) tar-Regolament (KE) Nru 1225/2009 — Valur normali — Spejjeż tal-produzzjoni”]

31.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 402/30
            
         Sentenza tal-Qorti Ġenerali tal-15 ta’ Settembru 2016 – Molinos Río de la Plata et vs Il-Kunsill
   (Kawżi magħquda T-112/14 sa T-116/14 u T-119/14) (1)
   
   ([“Dumping - Importazzjonijiet tal-bijodiżil li joriġina mill-Arġentina - Dazju antidumping definittiv - Rikors għal annullament - Assoċjazzjoni professjonali - Interess dirett - Interess individwali - Ammissibbiltà - Artikolu 2(5) tar-Regolament (KE) Nru 1225/2009 - Valur normali - Spejjeż tal-produzzjoni”])
   (2016/C 402/32)
   Lingwa tal-kawża: l-Ingliż
   
      Partijiet
   
   
      Rikorrenti: Molinos Río de la Plata SA (Buenos Aires, l-Arġentina) (Kawża T-112/14), Oleaginosa Moreno Hermanos SACIFI y A (Bahia Blanca, l-Arġentina) (Kawża T- 113/14), Vicentin SAIC (Avellaneda, l-Arġentina) (Kawża T-114/14), Aceitera General Deheza SA (General Deheza, l-Arġentina) (Kawża T-115/14), Bunge Argentina SA (Buenos Aires) (T-116/14), Cámara Argentina de Biocombustibles (Carbio) (Buenos Aires) (Kawża T-119/14) (rappreżentanti: J. F. Bellis, R. Luff u G. Bathory, avukati)
   
      Konvenut: Il-Kunsill tal-Unjoni Ewropea (rappreżentanti: inizjalment minn S. Boelaert u B. Driessen, sussegwentement minn H. Marcos Fraile, aġenti, assistiti minn R. Bierwagen u C. Hipp, avukati)
   
      Intervenjenti insostenn tal-parti konvenut: Il-Kummissjoni Ewropea (rappreżentanti: M. França u A. Stobiecka-Kuik, aġenti) u European Biodiesel Board (EBB) (Brussell, il-Belġju) (rappreżentanti: O. Prost u M. S. Dibling, avukati)
   
      Suġġett
   
   Talbiet ibbażati fuq l-Artikolu 263 TFUE u intiżi, fil-Kawża T-119/14, għall-annullament tar-Regolament ta’ Implimentazzjoni tal-Kunsill (UE) Nru 1194/2013, tad-19 ta’ Novembru 2013, li jimponi dazju antidumping definittiv u li jiġbor definittivament id-dazju provviżorju impost fuq importazzjonijiet tal-bijodiżil li joriġinaw mill-Arġentina u l-Indoneżja (ĠU L 315, p. 2), u, fil-Kawżi T-112/14 sa T-116/14, għall-annullament ta’ dan ir-regolament sa fejn jimponi dazju antidumping fuq ir-rikorrenti f’dawn il-kawżi.
   
      Dispożittiv
   
   
               1)
            
            
               Il-Kawżi T-112/14, T-113/14, T-114/14, T-115/14, T 116/14 u T-119/14 huma magħquda għall-finijiet tad-deċiżjoni li ttemm il-proċeduri.
            
         
               2)
            
            
               L-Artikoli 1 u 2 tar-Regolament ta’ Implimentazzjoni tal-Kunsill (UE) Nru 1194/2013, tad-19 ta’ Novembru 2013, li jimponi dazju antidumping definittiv u li jiġbor definittivament id-dazju provviżorju impost fuq importazzjonijiet tal-bijodiżil li joriġinaw mill-Arġentina u l-Indoneżja, huma annullati sa fejn jikkonċernaw lil Molinos Río de la Plata SA, Oleaginosa Moreno Hermanos SAFICI y A, Vicentin SAIC, Aceitera General Deheza SA u Bunge Argentina SA.
            
         
               3)
            
            
               Fil-Kawża T-119/14, il-kumplament tar-rikors huwa miċħud.
            
         
               4)
            
            
               Fil-Kawżi T-112/14 sa T-116/14, il-Kunsill tal-Unjoni Ewropea għandu jbati l-ispejjeż tiegħu. Huwa għandu jbati jbati wkoll l-ispejjeż sostnuti minn Molinos Río de la Plata fil-Kawża T-112/14, minn Oleaginosa Hermanos Moreno fil-Kawża T-113/14, minn Vicentin fil-Kawża T-114/14, minn Aceitera General Deheza fil-Kawża T-115/14 u minn Bunge Argentina fil-Kawża T-116/14.
            
         
               5)
            
            
               Fil-Kawża T-119/14, Câmara Argentina de Biocombustibles (Carbio) u l-Kunsill għandhom ibatu l-ispejjeż rispettivi tagħhom.
            
         
               6)
            
            
               Il-Kummissjoni Ewropea u l-European Biodiesel Board (EBB) għandhom ibatu l-ispejjeż rispettivi tagħhom.
            
         
      (1)  ĠU C 112, 14.4.2014.